# JEGYZŐKÖNYV

amely készült **2018. június 28-án** Üröm Község Önkormányzat **Pénzügyi és Gazdasági Bizottságának és Környezetvédelmi- és Településfejlesztési Bizottságának együttes** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:**

Buzás Katalin bizottsági tag

Kelemen Márta bizottsági tag

Erdész Béláné bizottsági tag

Ficze Bálint bizottsági tag

Hári László bizottsági tag

Papp Ákos bizottsági tag

Szilvási Károly bizottsági tag

Dr. Császár Albert bizottsági tag

Badacsonyi László bizottsági tag

Reinerné Tóth Ildikó bizottsági tag

Hajdúné Solti Irén bizottsági tag

**Igazoltan távol:**

Bertalan János bizottság elnöke

Storcz Botond bizottsági tag

Szabó Olga bizottsági tag

Madarász Lászlóné bizottsági tag

**Igazolatlanul távol:** Nem volt.

**Kelemen Márta** levezető elnök üdvözli a megjelenteket. Megállapítja, hogy a 9 fős Pénzügyi és Gazdasági Bizottságból 5 fő van jelen, a 11 fős Környezetvédelmi-és Településfejlesztési Bizottságból 6 fő van jelen, az ülés határozatképes.

Javasolja, hogy jegyzőkönyv-vezetőnek Szél-Takács Viktóriát, aláíróknak a pénzügyi bizottságból Erdész Bélánét, a Környezetvédelmi-és Településfejlesztési Bizottságból Papp Ákost.

A bizottság egyhangúlag elfogadta jegyzőkönyv-vezetőnek Szél-Takács Viktóriát hitelesítőknek Erdész Bélánét és Papp Ákost.

**Kelemen Márta** az írásban kiküldött napirendeken kívül van még 3 napirendi javaslatom. Javasolom napirendre tűzni:

8.) A tervezett 3 csoportos új óvoda tervezésére beérkezett árajánlatok véleményezése

Előadó: Bizottság elnöke

9.) Vélemény kialakítása a HÉSZ módosítására beérkezett tervezői árajánlatokban.

Előadó: Bizottság elnöke

10.) Javaslat pénzügyi keret megállapítására a rendőrség részére 2 db Skoda típusú gépjármű megvásárlására.

Előadó: Bizottság elnöke

Van-e egyéb napirendi javaslat? Amennyiben nincs, úgy javasolom a pótnapirendekben szavazni.

A Pénzügyi és Gazdasági Bizottság és Környezetvédelmi- és Településfejlesztési Bizottság 11 igen 0 nem 0 tartózkodás mellett a javasolt pótnapirendeket elfogadta. Most pedig javasolom, hogy az írásban kiküldött és a megszavazott pótnapirendekkel együtt, aki elfogadja a közös bizottsági ülés mai napirendjét az szavazzon.

A közös bizottság egyhangúlag 11 igen, ellenszavazat és tartózkodás nélkül az alábbi napirendeket fogadta el:

1. A Táborföld lakópark játszóterén lévő homokozók árnyékolására beadott árajánlatban bizottsági javaslat kialakítása.

Előadó: Bizottság elnöke

1. Üröm közigazgatási területén lévő közlekedési táblák cseréjéről bizottsági javaslat kialakítása.

Előadó: Bizottság elnöke

1. A kamerarendszer működtetését biztosító központi rendszer fejlesztéséről, költségek biztosításáról bizottsági javaslat kialakítása.

Előadó: Bizottság elnöke

1. Javaslat az óvodai konyhai eszközök fejlesztésére pályázat benyújtására

Előadó: Bizottság elnöke

5.) A közösségi együttélés alapvető szabályairól, valamint ezek elmulasztásának jogkövetkezményeiről szóló rendelet módosításának véleményezése.

Előadó: bizottság elnöke

6.) A településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló rendelet véleményezése.

Előadó: bizottság elnöke

7.) Bizottsági javaslat a HÉSZ módosítására egyszerűsített, eljárás kezdeményezése (Dévényi Bernadett és Karlovitz Ákos Bálint kérelme).

Előadó: bizottság elnöke

8.) A tervezett 3 csoportos új óvoda tervezésére beérkezett árajánlatokban döntés.

Előadó: bizottság elnöke

9.) Döntés a HÉSZ módosítására beérkezett tervezői árajánlatokban.

Előadó: bizottság elnöke

10.) Javaslat pénzügyi keret megállapítására a rendőrség részére 2 db Skoda típusú gépjármű megvásárlására.

Előadó: bizottság elnöke

A közös bizottsági ülés az elfogadott napirendeknek megfelelően megkezdte érdemi munkáját.

**1.) Napirendi pont:**

A Táborföld lakópark játszóterén lévő homokozók árnyékolására beadott árajánlatban bizottsági javaslat kialakítása.

Előadó: Kelemen Márta levezető elnök

A Táborföldön lakók keresték meg levélben az önkormányzatot és kérték, hogy a játszótéri 2db homokozó árnyékolását oldja meg, mivel a homokozókat egész nap éri a napsütés. A polgármesteri hivatal árajánlatot kért be az erre szakosodott cégtől, A ROLLSTAR Árnyékolástechnikai kft a 2db homokozó árnyékolására bruttó 518.869 Ft-ban adta meg ajánlatát.

Kérdés-észrevétel?

**Hári László**: Télen hova rakjuk majd az árnyékolót?

**Kelemen Márta**: Télen a községgazdálkodási csoport leszedi és elteszik a raktárba.

**Hári László**: Túl drágának tartom az ajánlatot. Az anyaga lehetne alumínium vagy acél.

**Erdész Béláné**: Igen így télen le kell majd szedni, a fát meg idővel kezelni kell.

**Kelemen Márta**: Nagyon sokan használják ezt a játszóteret. Véleményem szerint szükség van az árnyékolóra.

**Kelemen Márta:** Amennyiben nincs több kérdés, úgy szavazásra bocsátom, aki támogatja a képviselő testület felé az ajánlat elfogadását, az kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 9 igen szavazattal, 2 ellenszavazattal és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**10/2018. (VI. 28.) számú határozata**

***Pénzügyi és Gazdasági Bizottság valamint Környezetvédelmi-és Településfejlesztési Bizottság***

1. Egyetért a lakossági kezdeményezéssel és támogatja a képviselő testület felé elfogadásra a Táborföldi településrész játszóterén lévő 2db homokozó felé árnyékoló felszerelését.

2.) A bruttó 518.869 Ft kivitelezési költségeket a 2018.évi költségvetés tartalékalapja terhére javasolja biztosítani.

3.) Felkéri a bizottság elnökét, hogy a jelen határozatot a képviselő-testület soros ülésén ismertesse.

**Határidő:** 2018.06.28.

**Felelős:** Bizottság elnöke

**2.) Napirendi pont:**

**Üröm közigazgatási területén lévő közlekedési táblák cseréjéről bizottsági javaslat kialakítása.**

Előadó: Kelemen Márta levezető elnök

Kelemen Márta: A körzeti megbízott rendőreink jelezték, hogy a jelenleg kint lévő közlekedési táblák egy része cserére, átfóliázásra szorul. A felmérés megtörtént összesen 181 db cseréje indokolt. A bekért árajánlat szerint ennek a költsége bruttó 1.237.018 Ft Az árajánlatot a HEXAVIT Kft adta.

Kérdés-észrevétel? Nem volt.

Amennyiben nincs több kérdés, úgy szavazásra bocsátom, aki javasolja a képviselő-testület felé az árajánlat elfogadását az kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 11 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**11/2018. (VI. 28.) számú határozata**

***Pénzügyi és Gazdasági Bizottság valamint Környezetvédelmi-és Településfejlesztési*** ***Bizottság***

**1)** Támogatja a képviselő-testület felé a HEXAVIT Kft árajánlatának elfogadását, a javasolt KRESZ táblák lecserélését.

2.) Felkéri a bizottság elnökét, hogy a jelen határozatot a testület soros ülésén ismertesse.

Határidő: 2018.06.28.

Felelős: bizottság elnöke

**3.Napirendi pont:**

**A kamerarendszer működtetését biztosító központi rendszer fejlesztéséről, költségek biztosításáról bizottsági javaslat kialakítása.**

Előadó: Kelemen Márta levezető elnök

**Kelemen Márta:** Jelenleg a könyvtár épületében működik a térfigyelő rendszer központi egysége, mely a jobb minőségű képek biztosítása miatt is felújítást igényel. A B-Angel Biztonsági Szolgálati Kft a rendszer felújítására 547.254 Ft + ÁFA összegre tett ajánlatot 3 éves garanciával.

Kérdés-hozzászólás?

**Papp Ákos**: Nagyon jól működnek a kamerák. Viszont érdemes lenne azon gondolkodni, hogy elég nagy ahhoz a településünk, hogy körzeti megbízotti irodát valahol ki kellene alakítanunk.

Kelemen Márta: Amennyiben nincs több észrevétel, úgy szavazásra bocsátom, aki támogatja képviselő-testület felé a B-Angel Kft ajánlatának elfogadását az kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 11 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**12/2018. (VI. 28.) számú határozata**

***Pénzügyi és Gazdasági Bizottság valamint Környezetvédelmi-és Településfejlesztési*** ***Bizottság***

1) Támogatja a képviselő-testület felé a B-Angel Kft ajánlatának elfogadását a térfigyelő-rendszer központi irányító rendszerének felújítására.

2) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018.06.28.

Felelős: bizottság elnöke

**4.)** **Napirendi pont:**

**Javaslat az óvodai konyhai eszközök fejlesztésére pályázat benyújtására**

Előadó: Kelemen Márta levezető elnök

**Kelemen Márta**: A 2018.évi központi költségvetés ad lehetőséget arra, hogy az önkormányzat az általa fenntartott óvoda étkeztetési fejlesztésére támogatást igényeljen az e célra elkülönített központi költségvetésből .

A pályázatot kiírták, a kiírás szerint maximum 40 millió Ft igényelhető. Figyelemmel az adóerőképességünkre, mely 18.495Ft/fő, így nálunk a támogatás max mértéke, az egyébként igényelhető támogatás ( 10.003.933 Ft ) 85%-a azaz 8.503.343 Ft. A 15% különbözetet kell az önkormányzatnak saját forrása terhére biztosítania. Jelen esetben 1.500.590 Ft.

Kérdés-észrevétel? Nem volt.

**Kelemen Márta:** Amennyiben nincs több kérdés, úgy szavazásra bocsátom, aki támogatja a képviselő testület felé a pályázat benyújtását az óvoda konyhájának fejlesztésére az kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 11 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**13/2018. (VI. 28.) számú határozata**

***Pénzügyi és Gazdasági Bizottság valamint Környezetvédelmi-és Településfejlesztési*** ***Bizottság***

1. Javasolja a képviselő-testület felé a pályázat benyújtását az óvoda konyhai eszközeinek fejlesztésére, továbbá támogatja az önrész biztosítását.
2. Felkéri a bizottság elnökét, hogy a jelen határozatot a Képviselő-testület

soros ülésén ismertesse.

**Határidő**. 2018.06.28.

**Felelős:** Pénzügyi bizottság elnöke

**5.) Napirendi pont:**

**A közösségi együttélés alapvető szabályairól, valamint ezek elmulasztásának jogkövetkezményeiről szóló rendelet módosításának véleményezése.**

Előadó: Kelemen Márta levezető elnök

**Kelemen Márta**: Problémaként vetődött fel több esetben, hogy sokan kifogásolják a tűzgyújtást Ürömön, különösen azért, hogy egyes lakótársak zöld hulladékot is égetnek, ami rendszerint igen nagy füsttel jár. Mint ismeretes az országos Tűzvédelmi Szabályzat, mely BM rendelettel lett hatályba léptetve, megtiltotta az egész ország területén a kerti hulladék égetését. Egy megengedő rendelkezése van, hogy ettől helyi önkormányzati rendelettel el lehet térni. Üröm korábban úgy rendelkezett, hogy minden hét keddi napon lehet égetni. A most beterjesztett módosító javaslat minden páratlan hét keddi napját jelöli meg, amikor a kerti hulladék belterületen égethető. A külterületre a hatáskörrel rendelkező tűzvédelmi szervektől lehet irányított égetésre vonatkozó kérelmet előterjeszteni, ez már nem önkormányzati hatáskör.

Kérdés-észrevétel?

**Ficze Bálint**: Ne kéthetente legyen, inkább úgy módosítsuk, hogy minden kedden 8-14 óra között legyen mód az égetésre.

**Erdész Béláné**: Ne módosítsuk a rendeletet, maradjon a heti keddenkénti égetés.

**Kelemen Márta**: Én eltörölném.

**Ficze Bálint:** Hogy valósítható meg, hogy ellenőrizzük mit égetnek.

Amennyiben nincs több észrevétel, úgy szavazásra bocsátom, aki támogatja a képviselő-testület felé a módosított rendelet-tervezet elfogadását, az kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 10 igen szavazattal, 1 ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**14/2018. (VI. 28.) számú határozata**

***Pénzügyi és Gazdasági Bizottság valamint Környezetvédelmi-és Településfejlesztési*** ***Bizottság***

1.) Támogatja a képviselő-testület felé a tűzgyújtásra vonatkozó módosított rendelet-tervezet elfogadását.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018.06.28.

Felelős: bizottság elnöke.

**6. Napirendi pont:**

**A településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló rendelet véleményezése.**

Előadó: Kelemen Márta levezető elnök

Bertalan János: A képviselő-testület már 2014-ben határozattal fogadta el a partnerségi egyeztetésre vonatkozó szabályokat. Időközben módosították a 314/2012 (XI.08) korm.rendeletét, mely önkormányzati rendeletet jelöl meg a partnerségi egyeztetés szabályainak meghatározására. Ez a rendelet lett előkészítve és kerül elfogadásra a képviselő-testület elé. A rendelet elfogadásával egyidejűleg a 163/2014 (XI.26) kt sz . Határozatot hatályon kívül kell helyezni.

Kérdés-észrevétel? Nem volt.

Amennyiben nincs több kérdés, úgy szavazásra bocsátom, aki támogatja a képviselő-testületnek elfogadásra a partnerségi egyeztetésre beterjesztett rendelet-tervezetet az kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 11 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**15/2018. (VI. 28.) számú határozata**

***Pénzügyi és Gazdasági Bizottság valamint Környezetvédelmi-és Településfejlesztési*** ***Bizottság***

1.) Támogatja a képviselő-testület felé a településfejlesztéssel, településrendezéssel, továbbá a településkép érvényesítéssel összefüggő partnerségi egyeztetés szabályaira előkészített rendelet tervezet elfogadását.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2018.06.28.

Felelős: bizottság elnöke

**7. Napirendi pont:**

**Bizottsági javaslat a HÉSZ módosítására egyszerűsített, eljárás kezdeményezése (Dévényi Bernadett és Karlovitz Ákos Bálint kérelme).**

Előadó: Kelemen Márta levezető elnök

**Kelemen Márta:** Dévényi Bernadett és Karlovitz Ákos tulajdonosai a 3047 hrsz.-ú NATÚRA 2000 területen lévő ingatlannak. Mivel ingatlanukat ( saroktelek ) két oldalról is érinti a NATÚRA 2000-re vonatkozó előírás, mely 10m, védőtávolságot ír elő, ezzel ingatlanuk beépíthetőségét ¼-nél is kisebbre korlátozza. Tekintettel arra, hogy jogi lehetőség adott arra, hogy a 10m védőtávolság 5m-re csökkenjen, ehhez a helyi HÉSZ-t kell módosítani, így lehetőségük lenne arra, hogy beépítsék ingatlanukat.

Kérdés-észrevétel?

**Papp Ákos**: Ennek tudatában vették meg a telket, nem javasolom a módosítást.

**Kelemen Márta**: A Nemzeti Parknak nincs ellenvéleménye a módosításhoz.

**Ficze Bálint**: Mi lenne, ha csak az egyik oldalra kapna engedélyt.

**Kelemen Márta**: Amennyiben nincs több kérdés, úgy szavazásra bocsátom, aki támogatja a kérelmet azzal, hogy csak az egyik oldalra engedélyezi a védőtávolság 5 m-re csökkentését és a HÉSZ módosítását a képviselő-testület felé, úgy kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 11 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**16/2018. (VI. 28.) számú határozata**

***Pénzügyi és Gazdasági Bizottság valamint Környezetvédelmi-és Településfejlesztési*** ***Bizottság***

**1)** Támogatja Dévényi Bernadett és Karlovitz Ákos kérelmét. Figyelemmel a település főépítészének javaslatára egyetért azzal, hogy a képviselő-testület kezdeményezze a HÉSZ módosítását, egyszerűsített eljárás lefolytatását.

2.) Felkéri a bizottság elnökét, hogy a határozatot a képviselő-testület soros ülésén ismertesse.

Határidő: 2018.06.28.

Felelős: bizottság elnöke

**8.) Napirendi pont**

**A tervezett 3 csoportos új óvoda tervezésére beérkezett árajánlatokban döntés.**

Előadó: Kelemen Márta levezető elnök

**Kelemen Márta**: A település fejlődése maga után vonja, hogy az óvodai férőhelyek számát az önkormányzat emelje, ez pedig figyelemmel a jelenlegi intézményhálózatra, csak egy új óvoda építésével lehetséges. Megoldásként kínálkozik a Doktor Sándor utcában lévő volt orvosi rendelő területe (455/8 hrsz). Ez a terület a jelenleg hatályos HÉSZ szerint a Vt-1 övezeti besorolásba tartozik, tehát közintézménnyel beépíthető, a terület nagysága 1723 nm. Központi helyen fekszik, így könnyen megközelíthető gyalogosan és gépkocsival egyaránt.

A tervek szerint 3 csoportos óvoda tervezhető (80 fős), a becsült nettó alapterület 600-700 m2. Az óvodai szabványt figyelembe véve a területen 30 %-os beépítettség lehetséges, helyesebben ez az előírás, ennek azonban a telkünk nem felel meg. Ennek az ellentmondásnak az áthidalása a tervegyeztetés feladata lesz. Mindenképpen módosítanunk kell a szabályozási tervet és a telken átvezető gyalogutat törölni kell. Ennek a lebonyolítása nem jár külön költséggel. A tervezhető épület 2 szintes, összesen kb. 650 nm-es lehet, a területen jelenleg lévő orvosi rendelőre bontási tervet kell készíttetni és elbontani. A komplex feladatra 3 tervezőtől kértünk be árajánlatot, ajánlatot adott

* Triskell Kft. 14.500.000. Ft+áfa, bruttó 18.415.000. Ft.
* Pestterv Kft. 12.600.000. Ft+áfa, bruttó 16.002.000. Ft.
* Városy Péter magánvállalkozó 10.809.000. Ft+ 0% áfa

**Kérdés-hozzászólás**:

**Ficze Bálint**: azt gondolom semmiképp ne azt a tervezőt bízzuk meg, aki az iskolát tervezte.

**Kelemen Márta:** Létre fogunk hozni Bizottságot ennek a projektnek a koordinálására.

**Kelemen Márta**: Amennyiben nincs több kérdés, úgy szavazásra bocsátom, aki egyetért a legalacsonyabb árajánlatot adó tervező megbízásával, az kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 11 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**17/2018. (VI. 28.) számú határozata**

***Pénzügyi és Gazdasági Bizottság valamint Környezetvédelmi-és Településfejlesztési*** ***Bizottság***

1. A csatolt 3 árajánlatra figyelemmel egyetért azzal, hogy az önkormányzat tulajdonában lévő 455/8 hrsz-ú, Vt-1 övezeti besorolású, 1723 m2-es önkormányzati területen az önkormányzat 3 csoportos új óvodát létesítsen és az óvoda tervezési feladataira megbízást adjon.
2. Megállapítja, hogy a tervezési feladatokra 3 tervező nyújtott be árajánlatát, nevezetesen:

* Triskell Kft. 14.500.000. Ft+áfa, bruttó 18.415.000. Ft.
* Pestterv Kft. 12.600.000. Ft+áfa, bruttó 16.002.000. Ft.
* Városy Péter magánvállalkozó 10.809.000. Ft+ 0% áfa

1. Minden tekintetben a legkedvezőbb árajánlatot adta Városy Péter adta, ezért ezt az ajánlatot fogadja el és hatalmazza fel a polgármestert a vállalkozói szerződés megkötésére és aláírására.
2. Felkéri a bizottság elnökét, hogy a határozatot a képviselő-testület soros ülésén ismertesse.

Határidő: 2018.06.28.

Felelős: bizottság elnöke

**9. napirendi pont**

Döntés a HÉSZ módosítására beérkezett tervezői árajánlatokban.

Előadó: Kelemen Márta levezető elnök

**Kelemen Márta:** A képviselő-testület a HÉSZ legutóbbi módosítása során egyetértett azzal, hogy évente egy alkalommal kerüljön sor a szabályzat módosítására. A testület az eltelt időszak alatt határozatokban döntött olyan kérdésekben, mely érinti a HÉSZ módosítását. Ahhoz, hogy a tervezési folyamat a módosítást illetően még ez évben elinduljon, szükséges volt árajánlat bekérésére és a módosítás előkészítésével megbízott tervező kiválasztására. Két tervezőtől kértünk be árajánlatot, a Pomsár és Társai Építész Iroda Kft-től, aki bruttó 3.733.800. Ft-ban adta meg ajánlatát, valamint a Pestterv Kft-től, aki 3.975.100. Ft-ban adta meg ajánlatát.

Kérdés-észrevétel: Nem volt.

**Kelemen Márta**: Amennyiben nincs több kérdés, úgy szavazásra bocsátom, aki egyetért a legalacsonyabb árajánlatot adó tervező megbízásával, az kérem, hogy szavazzon.

A Pénzügyi és Gazdasági Bizottság és a Környezetvédelmi-és Településfejlesztési Bizottság 11 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának és Környezetvédelmi-és Településfejlesztési Bizottságának

**18/2018. (VI. 28.) számú határozata**

***Pénzügyi és Gazdasági Bizottság valamint Településfejlesztési és Környezetvédelmi Bizottság***

1. Üröm Község településrendezési eszközeinek módosítására beérkezett tervezői ajánlatokra figyelemmel megállapítja, hogy a legkedvezőbb ajánlatot a Pomsár és Társai Építész Iroda Kft adta 3 733 800 Ft-tal.
2. Mindezekre figyelemmel a HÉSZ módosítására vonatkozóan a Pomsár és Társai Építész Iroda Kft. ajánlatát fogadja el.
3. Felkéri a bizottság elnökét, hogy a határozatot a képviselő-testület soros ülésén ismertesse.

Határidő: 2018.06.28.

Felelős: bizottság elnöke

**10. Napirendi pont**

Javaslat pénzügyi keret megállapítására a rendőrség részére 2 db Skoda típusú gépjármű megvásárlására

Előadó: Kelemen Márta levezető elnök

**Kelemen Márta:** Felmerült igény, hogy a helyi rendőreink autóit le kellene cserélni, mivel a helyi közbiztonság javítása és fenntartása igényli a körzeti megbízott rendőrök technikai felszerelésének javítását. Ezen szempontokra is figyelemmel 2 db. gépjármű vásárlására kerülne sor.

Kérdés-hozzászólás:

**Buzás Katalin**: Úgy gondolom, hogy összkerékmeghajtású terepjárót kellene a részükre venni.

**Kelemen Márta**: Pontos árat még nem tudunk, így nem tudunk dönteni.

**Kelemen Márta**: Javasolom, hogy a pontos árajánlatok bekéréséig ne döntsön a bizottság.

**További napirend, illetve hozzászólás hiányában Kelemen Márta levezető elnök az ülést 17.00 órakor bezárta.**

Üröm, 2018. június 28.

Kelemen Márta Szél-Takács Viktória

levezető elnök jegyzőkönyvvezető

jegyzőkönyv hitelesítő bizottsági tag:

Erdész Béláné

…………………….

jegyzőkönyv hitelesítő bizottsági tag:

Papp Ákos

…………………….